રાહુલ ગાંધીએ આગળ કહ્યું કે, મોદીજીએ મેક ઇન ઇન્ડિયાની વાત કરી, પરંતુ આજે ગુજરાતમાં 30 લાખ યુવાઓ બેરોજગાર છે. તમે અહીં સેલ્ફીનું એક બટન ક્લિક કરો છો, એ સાથે જ ચીનમાં એક યુવાને રોજગાર મળે છે. જે પણ વેચાય છે, એની પાછળ મેડ ઇન ચાઇન લખેલું દેખાય છે. ચીનમાં રોજ 50 હજાર યુવાઓને રોજગાર મળે છે, આપણા દેશમાં મોદીજીનું મેક ઇન ઇન્ડિયા 450 યુવાઓને રોજગાર આપે છે. ઉલ્લેખનીય છે કે, બુધવારે રાહુલ ગાંધી ત્રણ દિવસીય ગુજરાત પ્રવાસ અંતર્ગત વડોદરા આવી પહોંચ્યા હતા. જ્યાં એરપોર્ટ ખાતે તેમને કોંગ્રેસ અગ્રણીઓ દ્વારા આવકારવામાં આવ્યા હતા. બુધવારે રાહુલ ગાંધી જબંસુરથી પ્રવાસની શરૂઆત કરશે અને ત્રણ દિવસ દરમિયાન રેલી, સભા અને બેઠકોનો દોર ચાલશે. રાહુલ ગાંધી જ્યારે પાદરા પહોંચ્યા ત્યારે અલ્પેશ ઠાકોરન હાજરીમાં ઠાકોર સેનાએ પણ રાહુલ ગાંધીનું ભવ્ય સ્વાગત કર્યું હતું. રાહુલ ગાંધીની આ મુલાકાત દરમિયાના 25 જેટલા વિધાનસભા ક્ષેત્રો આવરી લેવાનું આયોજન છે.